Isabel Azcárate Ristori

Isabel Azcárate Ristori (San Fernando, Cadiz, 1923ko urriaren 24a - Madril, 2016ko abuztuaren 30a) Andaluziako pedagogiako irakasle espezialista, ikertzailea, komunikatzailea eta idazlea izan zen.  

 Biografia 
Isabel Azcárate edo Uca, hala deitzen zioten gertuko pertsonek, Espainiako gerra zibilean fusilatutako Tomas Azcárate Garcia de Lomas militarraren alaba zen. Bere amak, Maria Josefa Ristori Alvarezek, bederatzi seme-alaba umezurtzak aurrera ateratzeko lan eskerga izan zuen. Uharteko Mariaren Lagundia ikastetxean lehen mailako ikasketak egin ondoren, Cadizeko Irakaskuntza Ertaineko Institutura (Columela) pasatu zen, eta batxilergo titulua eskuratu zuen. Ondoren, Filosofia eta Letretan graduatu zen, Pedagogia sailean, Madrilgo Unibertsitate Konplutentsean. Bartzelonako Unibertsitatean doktoratu zen El Monasterio de la Enseñanza de Barcelona de 1645-1876 (1645-1876 bitarteko Bartzelonako Irakaskuntzaren Monasterioa) tesiarekin.

 Lan ibilbidea 
Perun luzeroan aritu zen  Mariaren Lagundian erlijioso misiolari. Huancayon eskolak emateaz gain, Erromako Gregoriar Unibertsitate Pontifizioko Historia Fakultatean matrikulatu zen lehen emakumea izan zen. Bertan lizentziatu ondoren, bere bigarren doktoretza lortu zuen, La Enseñanza de los Jesuitas en Cádiz (Jesuiten irakaskuntza Cádizen) tesiaren titulua izanik, 1970ean.  

Hirurogeiko hamarkadatik aurrera, frantseseko ikastaroak eman zituen Bartzelona, Lyon eta Grenobleko Unibertsitatean, eta ingelesekoak Cobhan eta Dublinen. Artikulu ugari idatzi zituen, baita liburu batzuk ere.  

 Sariak eta aintzatespenak 

 San Fernandoko Zientzia, Letra eta Arteen San Romualdoko Errege Akademiako kidea.
 Cadizko Unibertsitateak omenaldia egin zion, 1991n.

 Erreferentziak 

 Kanpo estekak 

Kategoria:Cádiz probintziako jendea
Kategoria:Madrilen hildakoak
Kategoria:Espainiako idazleak
Kategoria:XX. mendeko emakume idazleak
Kategoria:Espainiako irakasleak
Kategoria:Emakume irakasleak
Kategoria:San Fernandoko Arte Ederren Errege Akademiaren akademikoak
Kategoria:Bartzelonako Unibertsitate Autonomoko ikasleak
Kategoria:Espainiako ikertzaileak
Kategoria:Emakume ikertzaileak